APSTIPRINĀTS

Biedrības „Latvijas Petanka Sporta Federācija”

2017.gada 25. novembra valdes sēdē, protokols Nr.8

Biedrības „Latvijas Petankas Sporta Federācijas”

Tiesnešu NOLIKUMS

Vispārīgie noteikumi

1. Šie noteikumi nosaka Latvijas Petanka Sporta federācijas (turpmāk – LPSF) licencēto tiesnešu ētikas un profesionālās darbības noteikumu ievērošanu.

2. Noteikumi attiecas uz visiem Latvijas Petanka Sporta federācijas tiesnešiem (laukuma tiesnešiem, novērotājiem, sekretariāta darbiniekiem).

3. Apkalpojot jebkura līmeņa sacensības, tiesnesim savā darbībā jāievēro:

3.1. Starptautiskās Petanka Sporta federācijas (turpmāk – F.I.P.J.P) Oficiālie petankas spēles noteikumi;

3.2. Tiesājamo sacensību nolikumi un citi reglamentējošie dokumenti;

3.3. Sabiedriskās kārtības normas;

3.4. Tiesnešu ētikas normas:

3.4.1. Tiesnesis nekad sevi nevērtē augstāk par citiem.

3.4.2. Tiesneša attieksmei pret spēli vienmēr jābūt vienādai, neatkarīgi no tā, kādas komandas vai spēlētāji tajā piedalās.

3.4.3. Tiesnesis zin petankas noteikumus un to interpretācijas.

3.4.4. Tiesnesis uz spēli ir ģērbies atbilstoši tiesneša amatam un formas tērpu uztur labā stāvoklī un izskatā.

3.4.5. Tiesnesis pieņem lēmumus, katru situāciju vērtējot atsevišķi un attiecīgās spēles gaitu kopumā.

3.4.6. Tiesnesis soda komandas vai spēlētājus, balstoties tikai uz spēles noteikumiem un to interpretācijām.

3.4.7. Tiesnesis vienmēr rāda savu labāko uzvedību un paliek pie pieņemtā lēmuma, neskatoties uz citu viedokli.

3.4.8. Tiesnesis sadarbojas ar visiem tiesnešiem, neskatoties uz to personiskajām attiecībām.

4. Tiesnesim aizliegts:

4.1. Ierasties uz spēli alkohola reibumā vai citu apreibinošu vielu ietekmē;

4.2. Izteikt komentārus par citu tiesnešu darbību sacensību vietā vai masu medijos;

4.3. Iejaukties citu tiesnešu darbā;

4.4. Sniegt kritiskus komentārus masu mediju pārstāvjiem par sacensībām un ar to saistītām amatpersonām.

5. Tiesnesim regulāri jāatkārto FIPJP Oficiālie spēles noteikumi un to interpretācijas.

6. Tiesnesim jābūt psiholoģiski sagatavotam uz katru spēli.

7. Tiesnešiem jāuzlabo citu valodu zināšanas, lai prastu ārvalstu komandu spēlētājiem un treneriem izskaidrot spēles gaitu, situācijas un pieņemtos lēmumus.

8. Sacensību tiesnešiem aizliegts slēgt jebkādas derības vai piedalīties jebkādos totalizatoros par konkrētajām spēlēm vai sacensībām, uz kurām tie nozīmēti.

9. Par tiesnešu ētikas un profesionālās darbības noteikumu pārkāpumiem sūdzības izskata un lēmumus pieņem LPSF valde.